C 132/58
ET
Euroopa Liidu Teataja
14.4.2023
Kolmapäev, 5. oktoober 2022
T.
arvestades, et metsade raadamine, maa hõivamine ning loodusvarade ülekasutamine ja kaevandamine, sealhulgas organiseeritud kuritegelike rühmituste poolt, mõjutavad märkimisväärselt jõgede ja järvede veetaset, muudavad veeringet ning toovad kaasa jõgede ja järvede kuivamise ning kasutatud alade reostuse;
U.
arvestades, et kuigi magevee ökosüsteemid katavad vähem kui 1 % Maa pinnast, sisaldavad need rohkem kui 10 % kõigist liikidest ja tundlikust elurikkusest; arvestades, et ligikaudu 70 % maailma mageveest kasutatakse põllumajanduses, samas kui ülejäänu jaguneb tööstuslikuks kasutuseks (19 %), eelkõige toidu-, tekstiili-, energeetika-, tööstus-, keemia-, farmaatsia- ja kaevandussektoris, ja koduseks kasutuseks (11 %), sealhulgas inimtarbimiseks;
V.
arvestades, et terved ökosüsteemid võimaldavad parandada vee kvantiteeti ja kvaliteeti, suurendades samal ajal vastupanuvõimet kliimamuutustele;
W. arvestades, et põllumajandus on maailma mageveevarude suurim tarbija; arvestades, et ühte kolmandikku kogu maailma põllumaast kasutatakse kariloomade toitmiseks; arvestades, et FAO 2020. aasta aruandes „The State of Food and Agriculture – Overcoming water challenges in agriculture“ (Toidu ja põllumajanduse olukord – veeprobleemide lahendamine põllumajanduses) märgitakse, et toiduainete tootlikkust ja maapiirkondade sissetulekuid saab märkimisväärselt suurendada investeeringutega uutesse niisutussüsteemidesse või olemasolevate süsteemide kohandamise ja moderniseerimisega, ning et seda tuleks kombineerida täiustatud veemajandustavadega, sealhulgas paremate põllumajandustavadega; arvestades, et maa hõivamisel on negatiivne mõju vee kättesaadavusele ja kvaliteedile, see jätab kohalikud kogukonnad ilma veeallikatest ja rikub nende inimõigust puhtale joogiveele; X.
arvestades, et energiasektor vastutab praegu 10 % kogu maailma veevõtu eest ja hinnanguliselt kasvab energiasektori veetarbimine 2040. aastaks ligikaudu 60 % võrra;
Y.
arvestades, et teatav kuritahtlik ja paljudel juhtudel ebaseaduslik kaevandustööstus mõjutab suurel määral pinna- või põhjaveevarusid, liustike, metsade, märgalade, jõgede ning muude inimtarbimiseks elutähtsate veeallikate saastumist ja hävimist;
Z.
arvestades, et tekstiilitööstus on üks enim vett tarbivaid sektoreid maailmas ning rõivaid ja tekstiili toodetakse mõnes maailma kõige suurema veepuuduse käes vaevlevas piirkonnas; arvestades, et seda tööstust loetakse teiseks enim saastavaks tööstuseks maailmas ja et suur osa sellest saastest jõuab vette; arvestades, et Euroopa Komisjon kavatseb 2022. aasta esimeses kvartalis vastu võtta nn ELi kestliku tekstiili strateegia, mille eesmärk on ELis üle minna ringmajandusele, kus tekstiilitooted on kavandatud selliselt, et need on vastupidavad, korduskasutatavad, parandatavad, ringlussevõetavad ja energiatõhusad;
AA.
arvestades, et kasvav nõudlus vee järele põhjustab veevarude ülekasutamist ja et veepuudus on muutnud selle vaidlusaluseks loodusvaraks; arvestades, et ÜRO andmetel on maailmas ligikaudu 300 piirkonda, mida 2025. aastal ähvardab konflikt vee pärast; AB.
arvestades, et veevarude kaitse on rünnaku all ja paljudes riikides on vee kvaliteedi kahjustamine määratletud kuriteona; arvestades, et viimastel aastatel on keskkonna- ja veevarudega seotud õiguste kaitsjad olnud üha suurema hulga rünnakute, sealhulgas mõrvade, inimröövide, piinamiste, soopõhise vägivalla, ähvarduste, ahistamise, hirmutamise, laimukampaaniate, kriminaliseerimise, kohtuliku ahistamise, sunniviisiliste väljatõstmiste ja ümbera­ sustamiste sihtmärgiks, ning arvestades, et on tungiv vajadus neid ennetavalt toetada ja nende elu ja turvalisust kaitsta; arvestades, et mitmed Sahharovi mõttevabaduse auhinna finalistid on rünnaku all vee ja ühise hüve kaitsmise eest; arvestades, et Guapinoli jõe veekaitsjad viibisid enne nende vabastamist vangistuses üle kahe aasta; arvestades, et Lolita Chávez on olnud neli aastat paguluses Iximulewi (Guatemala) territooriumi kaitsmise eest, et sinna ei rajataks hüdroelektrijaamasid; arvestades, et Berta Cáceres mõrvati 2016. aastal Blanco ja Gualcarque jõgede kaitsmise eest ning kuriteo tellijaid ei ole veel süüdi mõistetud; AC. arvestades, et Global Witnessi andmetel kuulus enam kui kolmandik aastatel 2015–2019 maailmas mõrvatud maa- ja keskkonnakaitsjatest põlisrahvaste kogukondadesse, kelle maa- ja veemajandusalased pädevused on kliimakriisi ja elurikkuse vähenemise vastu võitlemisel üliolulised; AD. arvestades, et okupeerijad on kasutanud veele juurdepääsu keelamist ja veetaristute hävitamist olulise taktikana okupeeritud territooriumide annekteerimiseks ning elanike tõrjumiseks nende maadelt;